Formål

For å støtte en god og effektiv ledelse og styring i Helse Bergen HF, Haukeland universitetssjukehus, er det viktig at alle forholder seg til de ulike organer som skal kobles inn før saker avgjøres. Dette dokumentet beskriver kort de ulike styringsorganene og hvordan de arbeider. Ytterligere informasjon om hvert enkelt organ finnes i lenker og referanser.

Styremøter

Sakene til styret blir behandlet i møte av et samlet styre.

Ledes av styreleder

Møtes minimum 8 ganger per år, ekstra møter ved behov.

AD legger fram de fleste sakene for styret, andre presenterer unntaksvis saker for styret

Foretakssekretariatet er sekretariat for styret

Saksinnmelding og utsending:

Meldes senest 10 dager før møtet

Sendes ut til styret og offentliggjøres på internett minst en uke før møtet

Mal for saksinnmelding er tilgjengelig på intranettsiden til Foretakssekretariatet

Møtene er offentlige og åpne for alle som ønsker å være tilhører, ved særskilte vilkår vil enkelte saker bli lukket.

De som har forberedt saker bør være til stede på sak

Ledermøter

Administrerende direktørs arbeidsutvalg (ADAU)

ADAU består av AD, viseadm. direktør, stabsdirektører og andre nivå 2-direktører

Vurderer videre saksgang

Kvalitetssikrer og prioriterer saker for videre behandling, og fordeler dem til ulike fora

Møtes hver annen tirsdag

Saksinnmelding

Meldes inn til Foretakssekretariatet senest torsdag før møtet

Mal for saksinnmelding er den samme som for Foretaksledelsen, og er tilgjengelig på intranettsiden til Foretakssekretariatet

Saksframleggene legges i ADAU sin Teams-kanal

Presentasjon av saken i møtet

Saksbehandler legger ikke saken fram i møtet (noen unntak)

Møte i Foretaksledelsen (FTL)

FTL består av AD, viseadm. direktør og alle nivå 2-direktørene som rapporterer til AD.

FTL behandler saker av foretaksovergripende karakter

AD fatter beslutninger basert på innspill og vurderinger som gjøres i saksinnmelding og påfølgende diskusjon i møtet.

Møte hver annen tirsdag og gjennom fire samlinger i året (lunsj-til-lunsj)

Saksinnmelding

Meldes via ADAU senest torsdagen før, se over, ev. direkte uten behandling i ADAU

Saksframleggene legges i FTL sin Teams-kanal

Presentasjon av saken i møtet

Nivå 2-direktør eller saksbehandler legger saken fram i møtet

Porteføljestyret (SPPS)

Porteføljestyret består av FTL og representanter fra foretakets hovedtillitsvalgte samt foretakets hovedverneombud.

Fatter beslutninger i saker av foretaksovergripende karakter som gjelder større prosjekt/program og prioriteringen mellom disse. Se kriterier her.

Møtes kvartalsvis. Ved behov benyttes tid i foretaksledelsen utover dette. Foretakets hovedtillitsvalgte samt representanter fra foretakets hovedverneombud inviteres inn i møteperioden.

Saksinnmelding

Meldes inn til porteføljekoordinator

Mal for saksinnmelding er tilgjengelig på intranettsiden Prosjekt og programmer på sykehuset i styring av portefølje, program og prosjekt Styring av portefølje, program og prosjekt.

Porteføljestyret har en egen teamskanal hvor alle saker legges inn.

Presentasjon av saken i møtet

Styringsgruppe-/programleder som eier av saken eventuelt prosjekt-/programleder legger saken fram i møtet eventuelt porteføljestyret sitt sekretariat.

Det sentrale kvalitets- og pasientsikkerhetsutvalget (KPU)

KPU består av FTL supplert med representant fra foretakets hovedverneombud, hovedtillitsvalgte og Brukerutvalget.

Fatter beslutninger i saker relatert til kvalitet og pasientsikkerhet iht. mandat for sentralt KPU

Møtes fem ganger per år

Saksinnmelding

Meldes inn til KPU-sekretariatet ved FoU-avdelinga

Mal for saksinnmelding er den samme som for Foretaksledelsen, og er tilgjengelig på intranettsiden til Foretakssekretariatet

Saksframleggene legges i FTL sin Teams-kanal

Presentasjon av saken i møtet

KPU sin sekretær, saksbehandler eller nivå 2-direktør som har saken, legger saken fram i møtet

Nivå 2- og 3-ledermøte

Møtet består av ledere, verneombud og tillitsvalgte fra nivå 2 og 3

Arena for gjennomgang av virksomhetsrapport og andre saker av betydning for ledere og medarbeidere i foretaket

Møtes siste uke i måneden, 4 like møter (2 mandag og 2 fredag) i januar – mai og august – november

Innmelding av saker

Meldes inn til Foretakssekretariatet fortløpende

Prioritering/avtale gjøres siste uken før møtene

Presentasjon i møtet

AD holder innlegg om virksomhetsrapport mv.

Saksbehandler presenterer øvrige saker

Strategisk råd for IKT og teknologi

Strategisk råd for IKT og teknologi består av AD, viseadm. direktør, stabsdirektører og andre nivå 2-direktører med systemeierskap for større IKT-systemer, samt leder i Klinisk fagråd for IKT.

Diskuterer saker av strategisk betydning for IKT og teknologi i hele foretaket, fatter eventuelt beslutninger og vurderer videre saksgang (iht. Strategisk råd for IKT og teknologi - mandat og samansetjing)

Møtes 8-10 ganger per år, hvor av to ganger per år dialogmøte med Helse Vest IKT AS

Saksinnmelding

Meldes inn til sekretariatet senest 2 uker før møtet

Mal for saksinnmelding er tilgjengelig på intranettsiden til Strategisk råd for IKT og teknologi

Saksframleggene legges i Strategisk råd sin Teams-kanal

Presentasjon av saken i møtet

Saksbehandler legger saken fram i møtet

Arbeidsmiljøutvalg

Arbeidsmiljøutvalgene skal behandle alle saker som angår arbeidsmiljøet.

Foretakets arbeidsmiljøutvalg (FAMU)

FAMU er arbeidsmiljøutvalget for hele Helse Bergen HF, og består av likt antall representanter fra arbeidsgiver og arbeidstaker. Sakene er enten beslutnings-, drøftings- (formelt, juridisk begrep) eller orienteringssaker.

Arbeidsgiversiden og arbeidstakersiden bytter på å lede utvalget

Saksinnmelding

Sakene meldes inn gjennom FAMU sitt arbeidsutvalg

Maler for innmelding av saker finnes på intranettsiden til Arbeidsmiljøutvalg

Arbeidsmiljøutvalg (AMU)

AMU er arbeidsmiljøutvalget for aktuelle nivå 2- eller 3-enhet. Sakene som behandles i AMU er enten drøftingssaker eller orienteringssaker.

AMU består av likt antall representanter fra arbeidsgiver og arbeidstaker

Arbeidsgiversiden og arbeidstakersiden bytter på å lede utvalget

Saksinnmelding

Sakene meldes inn gjennom aktuelle leder for utvalget

Maler for innmelding av saker finnes på intranettsiden til Arbeidsmiljøutvalg

Referanser

Interne referanser

1.1.2-07	Instruks for styret i Helse Bergen HF
1.1.3.1-10	Klinisk fagråd for IKT - mandat og sammensetning
1.1.3.1-22	Strategisk råd for IKT og teknologi - mandat og samansetjing
1.1.3.1.1-01	Sentralt kvalitets- og pasientsikkerhetsutvalg - mandat og sammensetning
1.1.3.1.1-06	Sentralt kvalitets- og pasientsikkerhetsutvalg - saksbehandling
1.1.5-2-2-01	Organisering av arbeidsmiljøutvalg
1.1.5-2-2-05	Faste saker i AMU med frister for behandling
1.1.5-2-2-09	Saker i FAMU med frister for behandling

Eksterne referanser

2.16.3.18 Styring av portefølje, program og prosjekt
2.16.3.19 Strategisk råd for IKT og teknologi
4.1 Foretakssekretariatet
2.16.6.2.1 Arbeidsmiljøutvalg